CELEX: C2006/326/24
Language: lt
Date: 2006-12-30 00:00:00
Title: Byla C-205/05 2006 m. lapkričio 9 d. Teisingumo Teismo (antroji kolegija) sprendimas ( Tribunal des affaires de sécurité saciale de Longwy (Prancūzija) prašymas priimti prejudicinį sprendimą) Fabien Nemec prieš Caisse régionale d'assurance maladie du Nord-Est (Darbuotojų migrantų socialinė apsauga — EB 42 straipsnis — Reglamentas (EEB) Nr. 1408/71 — 58 straipsnis — Išmoka asbesto poveikį patyrusiems darbuotojams — Piniginių išmokų apskaičiavimas — Atsisakymas atsižvelgti į kitoje valstybėje narėje gaunamą darbo užmokestį)

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/12
            
         2006 m. lapkričio 9 d. Teisingumo Teismo (antroji kolegija) sprendimas (Tribunal des affaires de sécurité saciale de Longwy (Prancūzija) prašymas priimti prejudicinį sprendimą) Fabien Nemec prieš Caisse régionale d'assurance maladie du Nord-Est
   
   (Byla C-205/05) (1)
   
   (Darbuotojų migrantų socialinė apsauga - EB 42 straipsnis - Reglamentas (EEB) Nr. 1408/71 - 58 straipsnis - Išmoka asbesto poveikį patyrusiems darbuotojams - Piniginių išmokų apskaičiavimas - Atsisakymas atsižvelgti į kitoje valstybėje narėje gaunamą darbo užmokestį)
   (2006/C 326/24)
   Proceso kalba: prancūzų
   Prašymą priimti prejudicinį sprendimą pateikęs teismas
   Tribunal des affaires de sécurité saciale de Longwy
   Šalys pagrindinėje byloje
   
      Ieškovas: Fabien Nemec
   
      Atsakovė: Caisse régionale d'assurance maladie du Nord-Est
   Dalykas
   Prašymas priimti prejudicinį sprendimą — Tribunal des affaires de sécurité saciale de Longwy — EB 39 straipsnio, 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (tekstas svarbus EEE ir Šveicarijai) (OL L 166, p. 1) ir 1972 m. kovo 21 d. Tarybos reglamento (EEB) Nr. 574/72, nustatančio Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, įgyvendinimo tvarką 15 straipsnio išaiškinimas — Apskaičiuojant darbuotojų, dirbančių su asbestu, išmoką neatsižvelgimas į kitoje valstybėje narėje gautą darbo užmokestį, jeigu pagal nacionalinės socialinės apsaugos sistemą už jį nebuvo mokamos įmokos
   Rezoliucinė dalis
   1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje redakcijos, iš dalies pakeistos ir atnaujintos 1996 m. gruodžio 2 d. Tarybos reglamentu (EB) Nr. 118/97, 58 straipsnio 1 dalis, kurią reikia aiškinti pagal EB 42 straipsnio tikslą, reikalauja, jog pagrindinėje byloje nagrinėjamoje situacijoje apskaičiuojant „vidutinį darbo užmokestį“ pagal pirmąją nuostatą būtų atsižvelgta į suinteresuotojo asmens darbo užmokestį, kurį, atsižvelgiant į jo profesinės karjeros eigą, jis galėjo pagrįstai gauti, jei jis ir toliau būtų vykdęs savo veiklą valstybėje narėje, kuriai priklauso kompetentinga institucija.
   
      (1)  OL C 182, 2005 7 23.